Алматы-2 вокзалында өрт шықты
"Алматы-2 вокзалында өрт шықты" | "https://abai.kz/post/161242"
TITLE: Алматы-2 вокзалында өрт шықты
URL: https://abai.kz/post/161242
META: "Алматы-2 вокзалында өрт шықты" | "https://abai.kz/post/161242"
DATE: 29.11.2022
AUTHOR(s): Abai.kz
TOTAL WORDS: 93
TEXT: Бүгін Алматы-2 вокзалының шатыры өртенгені хабарланды. «29 қараша күні сағат 14:08-де Алматы қаласы Жетісу ауданы Абылайхан даңғылы, 1 мекенжайында орналасқан Алматы-2 вокзалының ғимараты, атап айтқанда вокзал ғимаратының төбесі өртеніп жатқаны туралы хабар түсті. Оқиға орнында төтенше жағдайлар департаментінің қызметкерлері - жеке құрамнан 43 адам және 14 техника жұмыс істеп жатыр. 100 шаршы метр аумақта вокзалдың бас ғимараты шатырының ағашы өртенді. Адамдар ғимараттан өз бетінше шығып кетті, ешкім зардап шеккен жоқ», - деп хабарлады Төтенше жағдайлар министрлігі. Өрт сағат 14:50-де өрт толық сөндірілді. Вокзал штаттық режимде жұмыс істеп тұр. Пойыздардың кешігуі болған жоқ. Abai.kz
